*PROJEKTS*

**Grozījumi Profesionālās izglītības likumā**

Izdarīt Profesionālās izglītības likumā (Latvijas Republikas Saeimas un Ministru Kabineta Ziņotājs, 1999, 14. nr.; 2001, 16. nr.; 2006, 21. nr.; 2007, 14. nr.; 2009, 2., 6., 14. nr.; Latvijas Vēstnesis, 2010, 102., 205. nr.; 2011, 202. nr.; 2012, 69., 190. nr.; 2015, 91. nr.; 2017, 5., 132. nr.) šādus grozījumus:

1. Aizstāt visā likumā vārdus “pirmā līmeņa profesionālā augstākā izglītība (koledžas izglītība) (attiecīgā locījumā)” ar vārdiem “īsā cikla profesionālā augstākā izglītība (koledžas izglītība) (attiecīgā locījumā)”.

2. 1. pantā:

izteikt otrās daļas 1. punktu šādā redakcijā:

“1) arodizglītība - daļēja vidējās pakāpes profesionālā izglītība, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras trešajam vai ceturtajam līmenim;”;

izslēgt otrās daļas 2. un 2.2 punktu;

izteikt otrās daļas 2.3 punktu šādā redakcijā:

“23) prakse - attiecīgās profesionālās izglītības programmas praktiskās daļas profesionālo kompetenču apguve izglītības iestādē vai darba vidē;”;

izteikt otrās daļas 2.4 punktu šādā redakcijā:

“24) modulis - profesionālās izglītības programmas patstāvīga sastāvdaļa, tā pamatā ir sasniedzamie mācīšanās rezultāti kā novērtējams un pierādāms zināšanu, prasmju un kompetenču kopums;”;

izteikt otrās daļas 2.5 punktu šādā redakcijā:

“25) moduļa programma – profesionālās izglītības programmas sastāvdaļa, kas ietver moduļa mērķus un uzdevumus, moduļa sasniedzamos mācīšanās rezultātus un to apguves līmeņus, kā arī īstenošanai nepieciešamo metožu un līdzekļu uzskaitījumu;”;

papildināt otrās daļas 2.6 punktu ar vārdiem “vai profesionālās kvalifikācijas daļu”;

izteikt otrās daļas 3. punktu šādā redakcijā:

“3) praktikants — izglītojamais, kas saskaņā ar attiecīgās profesionālās izglītības programmas praktiskās daļas apguvi atrodas praksē izglītības iestādē vai darba vidē;”;

papildināt otro daļu ar 4.1 punktu šādā redakcijā:

“41) nozares kvalifikāciju struktūra - nozares profesiju vispārīgs raksturojums, kā arī nozares profesijās ietilpstošo specializāciju un saistīto profesiju pārskats, kurā norādīti profesionālās kvalifikācijas līmeņi profesijām un specializācijām;”;

izteikt otrās daļas 5. punktu šādā redakcijā:

“5) profesionālā augstākā izglītība - augstākās pakāpes profesionālā izglītība, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras piektajam, sestajam, septītajam vai astotajam līmenim;”;

papildināt otro daļu ar 5.1 punktu šādā redakcijā:

“51) profesionālās kvalifikācijas eksāmens - valsts pārbaudījums, kurā personai, iegūstot pietiekamu vērtējumu, piešķir profesionālo kvalifikāciju atbilstoši Latvijas kvalifikāciju ietvarstruktūras otrajam, trešajam vai ceturtajam līmenim, ko apliecina valsts atzīts dokumentāri apstiprināts novērtējums;”;

izteikt otrās daļas 6. punktu šādā redakcijā:

“6) profesionālā pamatizglītība - pamata pakāpes profesionālā izglītība, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras otrajam līmenim;”;

izteikt otrās daļas 8., 9. ,10., 11., 12. un 13. punktu šādā redakcijā:

“8) profesionālā vidējā izglītība - vidējās pakāpes profesionālā izglītība, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras trešajam un ceturtajam līmenim;

9) profesionālās kvalifikācijas līmenis - Latvijas kvalifikāciju ietvarstruktūras līmenim atbilstoša teorētiskā un praktiskā sagatavotība, kas dod iespēju veikt noteiktai sarežģītības un atbildības pakāpei atbilstošu darbu;

10) īsā cikla profesionālā augstākā izglītība (koledžas izglītība) –pirmā līmeņa augstākās pakāpes profesionālā izglītība, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras piektajam līmenim;

11) otrā līmeņa profesionālā augstākā izglītība- augstākās pakāpes profesionālā izglītība, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras sestajam, septītajam vai astotajam līmenim;

12) profesionālā tālākizglītība - profesionālās izglītības veids, kas dod iespēju pilngadīgām personām ar iepriekšēju izglītību vai profesionālo pieredzi iegūt noteikta līmeņa profesionālo kvalifikāciju, kas iekļauta nozares kvalifikāciju struktūrā, vai, ja minētā noteikta līmeņa profesionālā kvalifikācija nav iekļauta nozares kvalifikāciju struktūrā, atbilstoši Latvijas kvalifikāciju ietvarstruktūras līmenim to noteikusi nozares ministrija;

13) profesionālā pilnveide - profesionālās izglītības veids, kas dod iespēju apgūt vai pilnveidot profesionālās kvalifikācijas daļu profesijai, kas iekļauta nozares kvalifikāciju struktūrā, vai, ja minētā noteikta līmeņa profesionālā kvalifikācija nav iekļauta nozares kvalifikāciju struktūrā, to noteikusi nozares ministrija;”;

papildināt panta otro daļu ar 14., 15., 16., 17. un 18. punktu šādā redakcijā:

“14) saistītā profesija - cita profesija ar kopīgām zināšanām, prasmēm un kompetencēm vienā vai vairākos Latvijas kvalifikāciju ietvarstruktūras līmeņos;

15) specializācija - viena Latvijas kvalifikāciju ietvarstruktūras līmeņa ietvaros no nozares profesijas atvasināts nodarbošanās veids, kura uzdevumu veikšanai nepieciešamas papildu zināšanas, prasmes un kompetences;

16) sasniedzamo mācīšanās rezultātu vienība –atsevišķi pārbaudāms un novērtējams saskaņotu zināšanu, prasmju un kompetenču kopums;

17) profesionālā kvalifikācija – formalizēta vērtēšanas un atzīšanas procesa rezultāts, ko apstiprina atbilstošs valsts atzīts dokuments par personas sasniegtajiem mācīšanās rezultātiem atbilstoši iepriekš noteiktam profesijas standartam vai profesionālās kvalifikācijas prasībām;

18) profesionālās kvalifikācijas daļa – profesionālās kvalifikācijas sasniedzamo mācīšanās rezultātu vienība vai vienību kopums.”

3. Izteikt 2. panta otrās daļas 2. punktu šādā redakcijā:

“2) noteikt profesionālās izglītības pakāpes, profesionālās kvalifikācijas līmeņus atbilstoši profesionālās kvalifikācijas Latvijas kvalifikāciju ietvarstruktūrai un attiecīgās profesionālās kvalifikācijas ieguvei nepieciešamo izglītību;”

4. Izteikt 3. pantu šādā redakcijā:

**“3. pants. Likuma darbība**

Likums reglamentē profesionālās izglītības īstenošanu, kā arī atbilstošas profesionālās kvalifikācijas piešķiršanu tiktāl, ciktāl to nereglamentē Augstskolu likums.” .

5. Izteikt 5. pantu šādā redakcijā.

“**5. pants. Profesionālās kvalifikācijas Latvijas kvalifikāciju ietvarstruktūrā**

Latvijas kvalifikāciju ietvarstruktūrā ir šādas profesionālās kvalifikācijas:

1) Latvijas kvalifikāciju ietvarstruktūras otrā līmeņa profesionālā kvalifikācija – teorētiskā un praktiskā sagatavotība, kas dod iespēju veikt vienkāršus uzdevumus noteiktā praktiskās darbības sfērā;

2) Latvijas kvalifikāciju ietvarstruktūras trešā līmeņa profesionālā kvalifikācija – teorētiskā un praktiskā sagatavotība, kas dod iespēju patstāvīgi veikt kvalificētu izpildītāja darbu;

3) Latvijas kvalifikāciju ietvarstruktūras ceturtā līmeņa profesionālā kvalifikācija – paaugstināta teorētiskā sagatavotība un profesionālā meistarība, kas dod iespēju veikt noteiktus izpildītāja pienākumus, kuros ietilpst arī izpildāmā darba plānošana un organizēšana.

4) Latvijas kvalifikāciju ietvarstruktūras piektā līmeņa profesionālā kvalifikācija – teorētiskā un praktiskā sagatavotība, kas dod iespēju veikt sarežģītu izpildītāja darbu, kā arī organizēt un vadīt citu speciālistu darbu;

5) Latvijas kvalifikāciju ietvarstruktūras sestā līmeņa profesionālā kvalifikācija – teorētiska un praktiska sagatavotība patstāvīgu lēmumu pieņemšanai un problēmu risināšanai nozarē vai profesijā mainīgos apstākļos, izmantojot specializētas zināšanas profesionālajā jomā;

6) Latvijas kvalifikāciju ietvarstruktūras septītā līmeņa profesionālā kvalifikācija – teorētiska un praktiska sagatavotība augsti kvalificētas profesionālas darbības veikšanai neprognozējamos apstākļos, sarežģītu profesionālu problēmu formulēšanai un kritiskai analīzei, izmantojot padziļinātas un plašas zināšanas profesionālajā jomā; patstāvīgu lēmumu pieņemšanai, integrējot dažādu jomu zināšanas un dodot ieguldījumu profesionālās darbības metožu attīstībā;

7) Latvijas kvalifikāciju ietvarstruktūras astotā līmeņa profesionālā kvalifikācija – teorētiska un praktiska sagatavotība patstāvīgai ideju izvirzīšanai, kritiskai analīzei, sintēzei un izvērtēšanai, radot jaunas zināšanas vai izpratni par esošām zināšanām un to lietošanu praksē, risinot nozīmīgus inovāciju vai jaunrades uzdevumus profesionālās darbības jomā.”

6. 6. pantā:

izteikt pirmo daļu šādā redakcijā:

“(1) Par akreditētas profesionālās izglītības programmas apguvi tiek izsniegti šādi valsts atzīti profesionālās izglītības dokumenti:

1) apliecība par profesionālo pamatizglītību un iegūtu profesionālo kvalifikāciju, kas atbilst Latvijas kvalifikāciju ietvarstruktūras otrajam līmenim;

2) atestāts par arodizglītību un iegūtu profesionālo kvalifikāciju, kas atbilst Latvijas kvalifikāciju ietvarstruktūras, trešajam vai ceturtajam līmenim;

3) diploms par profesionālo vidējo izglītību un iegūtu profesionālo kvalifikāciju, kas atbilst Latvijas kvalifikāciju ietvarstruktūras trešajam vai ceturtajam līmenim;

4) diploms par profesionālo augstāko izglītību un iegūtu profesionālo kvalifikāciju, kas atbilst Latvijas kvalifikāciju ietvarstruktūras piektajam, sestajam, septītajam vai astotajam līmenim;

5) profesionālās kvalifikācijas apliecība par iegūtu profesionālo kvalifikāciju, kas atbilst Latvijas kvalifikāciju ietvarstruktūras otrajam, trešajam, ceturtajam, piektajam, sestajam vai septītajam līmenim;

6) apliecība par profesionālās kvalifikācijas daļas apguvi.”;

izteikt septīto daļu šādā redakcijā:

“(7) Personai, kura apguvusi profesionālo kompetenci ārpus formālās izglītības sistēmas, tai skaitā šā panta trešās daļas 3. punktā minētajā gadījumā un kuras profesionālā kompetence novērtēta šajā likumā noteiktajā kārtībā un atzīta par atbilstošu Latvijas kvalifikāciju ietvarstruktūras otrā, trešā, ceturtā vai piektā līmeņa profesionālās kvalifikācijas profesionālajai kompetencei, tiek izsniegta profesionālās kvalifikācijas apliecība vai apliecība par profesionālās kvalifikācijas daļas apguvi.”

izslēgt astotajā daļā vārdu “arī”;

izteikt devīto daļu šādā redakcijā:

“(9) Izglītojamajam, kas apguvis akreditētas modulārās profesionālās izglītības programmas daļu (moduli vai vairākus moduļus), izglītības iestāde izsniedz apliecību par profesionālās kvalifikācijas daļas apguvi.”

7. 7. pantā:

izteikt 4.  un 5. punktu šādā redakcijā:

“4) nosaka prakses organizācijas kārtību;

5) nosaka valsts atzītu profesionālās izglītības un profesionālās kvalifikācijas dokumentu, tai skaitā profesionālās kvalifikācijas daļas apguves dokumentu formu, to izgatavošanas un izsniegšanas kārtību, kā arī profesionālās pilnveides un profesionālās ievirzes izglītību apliecinošu dokumentu formu, to izgatavošanas un izsniegšanas kārtību;”;

izslēgt 7. punktā vārdu “centralizētie”;

izteikt 10. punktu šādā redakcijā:

“10) nosaka profesionālo kvalifikāciju sarakstu, kurām izstrādā profesionālās kvalifikācijas eksāmena saturu, kā arī profesionālo kvalifikācijas eksāmenu satura izstrādes, organizēšanas, norises un vērtēšanas kārtību;”;

papildināt pantu ar 15.1 un 15.2 punktu šādā redakcijā:

“151) nosaka nosacījumus un kārtību, kādā izglītojamam tiek nodrošināta izglītības turpināšana arodizglītības, profesionālās vidējās izglītības vai profesionālās tālākizglītības programmās vēlākos posmos, kā arī kritērijus un kārtību, kādā tiek atzīta un novērtēta iepriekš apgūta sasniedzamo mācīšanās rezultātu vienība vai vienību kopums; .

152) nosaka nosacījumus un kārtību uzņemšanai profesionālās izglītības programmās (izņemot profesionālās izglītības programmās augstākās izglītības pakāpē, profesionālās ievirzes izglītības programmās un neformālās izglītības programmās), prasības pārcelšanai uz nākamo kursu minētajās programmās, kā arī gadījumus, kad izglītības iestāde ir tiesīga organizēt iestājpārbaudījumus izglītojamo uzņemšanai profesionālās izglītības programmā, un minēto iestājpārbaudījumu organizēšanas kārtību.”

8. 8. pantā:

izteikt 5. punktu šādā redakcijā:

“5) izstrādā normatīvo aktu projektus profesionālajā izglītībā;”

izslēgt 6. punktā vārdus „profesionālās orientācijas un”;

izslēgt 8. punktu;

9. Izslēgt 9. panta pirmās daļas 5. punktā vārdus “kā arī bezdarbnieku pārkvalifikāciju un apmācību.

10. Aizstāt 11. panta otrās daļas 1. punktā vārdus “profesionālās orientācijas” ar vārdiem “karjeras attīstības atbalstam”.

11. 12. pantā:

izteikt pirmo un otro daļu šādā redakcijā:

“(1) Nozaru ekspertu padomju darbības mērķis ir sekmēt nozaru profesionālās izglītības atbilstību darba tirgus prasībām, tās efektivitātes un kvalitātes paaugstināšanu, veicinot valsts un pašvaldību, profesionālās izglītības iestāžu, nozares darba devēju un to apvienību, arodbiedrību un to apvienībām un speciālistu sadarbību cilvēkresursu attīstības jautājumos.

(2) Nozaru ekspertu padomes:

1) piedalās nozares kvalifikāciju struktūras izveidē, saskaņojot to ar darba tirgus prasībām, un sniedz priekšlikumus par attiecīgajai nozarei nepieciešamām profesijām un atbilstošām specializācijām;

2) sniedz atzinumu par profesijas standartiem un profesionālās kvalifikācijas prasībām to izstrādes un aktualizācijas procesā ;

3) iesaka nozares ekspertus dalībai profesionālās izglītības iestāžu, eksaminācijas centru un profesionālās izglītības programmu akreditācijā un profesionālās kvalifikācijas eksāmenos;

4) piedalās profesionālās izglītības iestāžu tīkla attīstības un profesionālās izglītības programmu plānošanā;

5) pēc pieprasījuma sniedz priekšlikumus nozaru ministrijām par nozarēm nepieciešamajiem speciālistiem uzņemšanai profesionālās izglītības iestādēs;

6) veicina darba devēju sadarbību ar profesionālās izglītības iestādēm darba vidē balstītu mācību atbalstīšanā un prakses organizēšanā;

7) analizē analītiski pamatotu informāciju par darba tirgus attīstību un vajadzībām un sniedz priekšlikumus iespējamiem risinājumiem, lai nodrošinātu profesionālās izglītības un darba tirgus sasaisti.”;

izteikt ceturto daļu šādā redakcijā:

“(4) Nozaru ekspertu padomju sastāvā iekļauj nozaru darba devēju vai to apvienību, nozaru profesionālo organizāciju, nozaru arodbiedrību vai darbinieku un valsts institūciju pārstāvjus.”

papildināt pantu ar 5.1 daļu šādā redakcijā:

“5.1Nozaru ekspertu padomju darbības koordināciju finansē no valsts budžeta.”.

12. Izteikt 14.pantu šādā redakcijā:

“14.pants. Profesionālās izglītības iestāžu dibināšanas, reorganizēšanas un likvidācijas, kā arī reģistrācijas kārtība

1. Profesionālās izglītības iestādes dibina, reorganizē un likvidē atbilstoši Izglītības likumā noteiktajam par izglītības iestādes dibināšanu, reorganizēšanu un likvidēšanu.
2. Profesionālās izglītības iestādes reģistrē Izglītības likumā noteiktajā kārtībā.”

13. 15. pantā:

aizstāt panta 2.1 daļā vārdus “trešo profesionālās kvalifikācijas līmeni” ar vārdiem “profesionālo kvalifikāciju atbilstoši Latvijas kvalifikāciju ietvarstruktūras ceturtajam līmenim”;

aizstāt sestajā daļā vārdus “reģistrācijas apliecību” ar vārdu “reģistrāciju”.

14. Aizstāt 15.1 panta pirmajā daļā vārdus “Profesionālās izglītības iestāde, kura īsteno profesionālās vidējās izglītības programmas, kas dod iespēju iegūt trešo profesionālās kvalifikācijas līmeni, un” ar vārdiem “Profesionālā vidusskola, tehnikums un koledža, kas papildus profesionālās izglītības programmu īstenošanai”.

15. Izteikt 16. panta pirmo daļu šādā redakcijā:

“(1) Atbilstoši profesionālās izglītības iestādē iegūstamajai izglītībai un profesionālajai kvalifikācijai ir šādas profesionālās izglītības iestādes:

1) arodskola (profesionālās izglītības iestāde, kura īsteno programmas, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras otrajam, trešajam vai ceturtajam līmenim);

2) profesionālā vidusskola (profesionālās izglītības iestāde, kura īsteno profesionālās vidējās izglītības programmas, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras otrajam, trešajam un ceturtajam līmenim, kā arī dejas, mūzikas, mākslas, dizaina vidusskola, ja tā īsteno mākslas, mūzikas vai dejas profesionālās izglītības programmas, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras otrajam, trešajam, ceturtajam un piektajam līmenim ;

3) tehnikums (profesionālās izglītības iestāde, kura īsteno profesionālās vidējās un citas profesionālās izglītības programmas, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras otrajam, trešajām un ceturtajam līmenim, un kurai ir tiesības īstenot profesionālās pilnveides izglītības programmas, un profesionālās tālākizglītības programmas ar iespēju iegūt profesionālo kvalifikāciju atbilstoši Latvijas kvalifikāciju ietvarstruktūras piektajam līmenim);

4) koledža (profesionālās izglītības iestāde, kura īsteno īsā cikla augstākās profesionālās izglītības programmas un dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras trešajam, ceturtajam un piektajam līmenim).” ;

papildināt pantu ar sesto daļu šādā redakcijā:

“(6) Profesionālās izglītības iestāde ir tiesīga īstenot arī vispārējās izglītības programmas.”

16. 17.1pantā:

izteikt trešo daļu šādā redakcijā:

“(3) Konventa sastāvā ir ne mazāk kā pieci padomnieki. Konventa sastāvā iekļauj profesionālās izglītības iestādes vadītāju, tās ministrijas pārstāvi, kuras padotībā ir profesionālās izglītības iestāde, un attiecīgās pašvaldības, darba devēju un to apvienību pārstāvjus. Konventa sastāvā var iekļaut attiecīgā plānošanas reģiona pārstāvi, kā arī attiecīgās profesionālās izglītības iestādes darbinieku pārstāvi un citus ieinteresēto institūciju pārstāvjus. Konventa priekšsēdētājs ir darba devēju vai attiecīgās pašvaldības pārstāvis.”;

aizstāt piektās daļas 3. punktā vārdus “ iesniegšanas licences saņemšanai” ar vārdu “licencēšanas”;

izslēgt piektās daļas 4. punktā aiz vārda “komersantiem” vārdu “mācību”.

17. Papildināt 18.pantu ar otro teikumu šādā redakcijā:

„Par pedagogu profesionālās izglītības iestādē tematiskajā jomā “mākslas” ir tiesīga strādāt arī persona, kurai ir atbilstoša akadēmiskā izglītība un pedagoģiskā izglītība vai kurai ir atbilstoša akadēmiskā izglītība un kura apgūst pedagoģisko izglītību, kas atbilst Ministru kabineta noteiktajām profesionālās izglītības iestādes pedagoga profesionālās kvalifikācijas prasībām.”.

18. Izteikt 20.panta pirmo daļu šādā redakcijā:

“(1) Profesionālās izglītības iestādes pedagoga darba samaksu nosaka atbilstoši Izglītības likumā noteiktajam”.

19. Papildināt 24.pantu aiz vārda “prasības” ar vārdiem “ko izsaka profesionālās kvalifikācijas daļās.”

20. Papildināt 24.1pantu aiz vārda “kompetences” ar vārdiem “ko izsaka profesionālās kvalifikācijas daļās,”

21. Izteikt 24.2 pantu šādā redakcijā:

**“24.2 pants. Nozares kvalifikāciju struktūra un nozares kvalifikācijas sistēma**

Nozares kvalifikāciju struktūra kopā ar profesiju standartiem, profesionālās kvalifikācijas prasībām, profesionālās izglītības programmām un to kvalitātes nodrošināšanu, profesionālās kvalifikācijas vai tās daļas novērtēšanu un piešķiršanas nosacījumiem veido vienotu attiecīgās nozares kvalifikāciju sistēmu.”

22. Izteikt 25. panta otro daļu šādā redakcijā:

“(2) Profesionālās izglītības programmu izstrādā izglītības iestāde. Valsts profesionālās izglītības iestādes profesionālās izglītības programmu, izņemot profesionālo studiju programmu, saskaņo ar Izglītības un zinātnes ministriju vai attiecīgo ministriju, kuras padotībā ir profesionālās izglītības iestāde, izņemot Iekšlietu ministrijas sistēmas iestāžu padotībā esošās izglītības iestādes, kuras saskaņo profesionālās izglītības programmu ar Iekšlietu ministrijas sistēmas iestādi, kuras padotībā ir profesionālās izglītības iestāde, bet pašvaldību profesionālās izglītības iestādes un privātās profesionālās izglītības iestāde – ar attiecīgās iestādes dibinātāju. Profesionālo studiju programmu izstrādā un apstiprina Augstskolu likumā noteiktajā kārtībā. ” .

23. Izteikt 26. pantu šādā redakcijā:

“26. pants. **Profesionālās izglītības programmu veidi**

Profesionālās izglītības programmas atkarībā no iegūstamās izglītības un profesionālās kvalifikācijas iedalāmas šādi:

1) profesionālās pamatizglītības programmas (profesionālās kvalifikācijas ieguvei atbilstoši Latvijas kvalifikāciju ietvarstruktūras otrajam līmenim);

2) arodizglītības programmas (profesionālās kvalifikācijas ieguvei atbilstoši Latvijas kvalifikāciju ietvarstruktūras trešajam vai ceturtajam līmenim un sagatavo profesionālajai darbībai izvēlētajā profesijā);

3) profesionālās vidējās izglītības programmas (profesionālās kvalifikācijas ieguvei atbilstoši Latvijas kvalifikāciju ietvarstruktūras trešajam vai ceturtajam līmenim);

4) profesionālās augstākās izglītības programmas (izglītības un profesionālās kvalifikācijas ieguvei atbilstoši Latvijas kvalifikāciju ietvarstruktūras piektajam, sestajam, septītajam, astotajam līmenim);

5) profesionālās tālākizglītības programmas (profesionālās kvalifikācijas ieguvei atbilstoši Latvijas kvalifikāciju ietvarstruktūras otrajam, trešajam, ceturtajam, piektajam, sestajam vai septītajam līmenim);

6) profesionālās pilnveides izglītības programmas (jau iegūtas profesionālās kompetences pilnveidei vai profesionālās kvalifikācijas daļas apguvei atbilstoši Latvijas kvalifikāciju ietvarstruktūras otrajam, trešajam, ceturtajam, piektajam, sestajam vai septītajam un astotajam līmenim);

7) profesionālās ievirzes izglītības programmas.”

24. 27. pantā:

izteikt otro daļu šādā redakcijā:

“(2) Profesionālās vidējās izglītības programmā uzņem izglītojamos, kuri ir apguvuši vispārējās pamatizglītības standarta prasības pilnā apjomā un ir ieguvuši vērtējumu visos vispārējās pamatizglītības programmā noteiktajos mācību priekšmetos.”;

svītrot ceturto daļu;

izteikt sesto, septīto, astoto un devīto daļu šādā redakcijā:

“(6) Profesionālās tālākizglītības programmās, kuru apguve dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras otrajam vai trešajam līmenim, persona tiek uzņemta bez iepriekšējās izglītības ierobežojuma.

(7) Profesionālās tālākizglītības programmās, kuru apguve dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras ceturtajam līmenim, persona tiek uzņemta pēc arodizglītības vai vidējās izglītības ieguves.

(8) Profesionālās tālākizglītības programmās, kuru apguve dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras piektajam, sestajam, septītajam līmenim un kuras tiek īstenotas attiecīgi profesionālajā vidusskolā, tehnikumā, koledžā vai augstskolā, persona tiek uzņemta, ja tai attiecīgi ir vismaz profesionālā vidējā izglītība, apgūta īsā cikla augstākās profesionālās izglītības programma, profesionālā augstākā izglītība vai akadēmiskā izglītība.

(9) Prasības uzņemšanai profesionālās ievirzes izglītības programmā nosaka attiecīgā profesionālās ievirzes izglītības programma.”

papildināt pantu ar desmito daļu šādā redakcijā:

“(10) Izglītības iestāde izglītojamiem nodrošina izglītības turpināšanu profesionālās izglītības programmās vēlākos posmos, kā arī novērtē ar attiecīgu dokumentu apliecinātu iepriekš apgūtu sasniedzamo mācīšanās rezultātu vienību vai vienību kopumu un atzīst to atbilstoši Ministru kabineta noteiktajiem kritērijiem, nosacījumiem un kārtībai.”

25. 28. pantā:

izteikt otrās daļas 1. punktu šādā redakcijā:

“1) profesionālās pamatizglītības programmas apguves ilgums – ne vairāk kā trīs gadi;”;

izteikt trešo daļu šādā redakcijā:

“(3) Mācību slodze nedēļā vienā profesionālās izglītības programmā (izņemot profesionālā studiju programmā) nedrīkst pārsniegt:

1. mācību stundās:
2. izglītojamajiem līdz 18 gadu vecumam – 36 mācību stundas;
3. izglītojamajiem, sākot ar 18 gadu vecumu – 40 mācību stundas;
4. praksē un darba vidē balstītās mācībās:
5. izglītojamajiem līdz 18 gadu vecumam – 35 astronomiskās stundas;
6. izglītojamajiem, sākot ar 18 gadu vecumu, - 40 astronomiskās stundas.

papildināt ceturto daļu ar otro teikumu šādā redakcijā:

“Mācību stundas ilgums pirms svētku dienām ir 30 minūtes.”

papildināt pantu ar 4.1 daļu un 4.2 daļu šādā redakcijā:

“4.1 Darba vidē balstītas mācības, praksi ar izglītojamā rakstveida piekrišanu drīkst organizēt sestdienās, svētdienās un svētku dienās, ja tas pamatojams ar profesijas un uzņēmuma darbības specifiku un izglītības programmas pilnvērtīgu apguvi un neaizstājamu pieredzi pilnvērtīga priekšstata radīšanai un prasmju un iemaņu ieguvei, kas nepieciešama kvalifikācijas iegūšanai, ievērojot Darba likumā, Bērnu tiesību aizsardzības likumā noteiktās normas par nodarbinātību un citos normatīvajos aktos paredzētos ierobežojumus attiecībā uz darba laiku un atpūtas laiku, darba slodzi, nakts darbu un darbu brīvdienās vai svētku dienās.

4.2 Par valsts budžeta līdzekļiem vienlaicīgi var apgūt vienu profesionālās pamatizglītības, arodizglītības, profesionālās vidējās izglītības vai profesionālās augstākās izglītības programmu” ;

izteikt piekto daļu šādā redakcijā:

“(5) Profesionālās tālākizglītības programma ietver ne mazāk kā 30 procentus no valsts profesionālās izglītības standartā noteiktā profesionālā satura apjoma.”

papildināt ar septīto daļu šādā redakcijās:

“(7)Vispārējās izglītības programmas īsteno saskaņā ar Vispārējās izglītības likumā noteikto.”.

26. 29. pantā:

izslēgt otrajā daļā vārdus “jānodrošina arī pedagoģiskā korekcija un”

izslēgt trešo daļu;

izslēgt ceturtajā daļā vārdu “Centralizētie”.;

papildināt ar piekto daļu šādā redakcijā:

“(5) Valsts izglītības satura centrs izstrādā profesionālās kvalifikācijas eksāmena saturu Ministru kabineta noteiktām profesionālām kvalifikācijām.”

27. Izteikt 29.1 pantu šādā redakcijā:

„**29.1 pants. Ārpus formālās izglītības sistēmas apgūtās profesionālās kompetences novērtēšana**

(1) Ārpus formālās izglītības sistēmas apgūtās profesionālās kompetences novērtēšana notiek, ņemot vērā attiecīgā profesijas standarta prasības vai profesionālās kvalifikācijas prasības (ja profesijai nav nepieciešams izstrādāt profesijas standartu).

(2) Ārpus formālās izglītības apgūtās profesionālās kompetences novērtēšanu veic akreditētas profesionālās izglītības iestādes, kurām piešķirts profesionālās izglītības kompetences centra statuss. Novērtēšanu var veikt arī citas valsts dibinātas, pašvaldību dibinātas un valsts augstskolu dibinātas akreditētas profesionālās izglītības iestādes, kuras atbilst Ministru kabineta noteiktajām prasībām. Novērtēšanu var deleģēt arī akreditētām privātajām profesionālās izglītības iestādēm vai eksaminācijas centriem.

(3) Ārpus formālās izglītības apgūtās profesionālās kompetences novērtēšanas kārtību, kā arī prasības, kādām jāatbilst profesionālās izglītības iestādēm, kuras var veikt minēto novērtēšanu, nosaka Ministru kabinets.

28. Papildināt likumu ar 29.2 pantu šādā redakcijā:

**“29.2 Profesionālās izglītības programmu absolventu monitoringa datu apstrāde**

(1) Valsts izglītības informācijas sistēmā iekļauj statistiku par profesionālās pamatizglītības, arodizglītības, profesionālās vidējās izglītības un profesionālās tālākizglītības programmu absolventu iegūto profesionālo kvalifikāciju, nodarbinātību un ienākumiem.

(2) Valsts izglītības informācijas sistēmā iekļaujamo statistiku sagatavo un iesniedz Centrālā statistikas pārvalde, apstrādājot personificētus datus par profesionālās izglītības programmu absolventiem no Valsts izglītības informācijas sistēmas, personificētus datus no Valsts ieņēmumu dienesta par absolventu ienākumiem un nodarbinātību un personificētus datus no Nodarbinātības valsts aģentūras par absolventiem, kuriem piešķirts bezdarbnieka vai darba meklētāja statuss.

(3) Šī panta pirmajā daļā minētās Valsts izglītības informācijas sistēmā iesniedzamās informācijas apjomu un informācijas iesniegšanas kārtību, kā arī publiski pieejamās informācijas apjomu un publiskošanas kārtību nosaka Ministru kabinets.

29. Izteikt 30. panta ceturto un piekto daļu šādā redakcijā:

“(4) Profesionālās augstākās izglītības programmas, tai skaitā īsā cikla profesionālās augstākās izglītības programmas, akreditē Augstskolu likumā noteiktajā kārtībā.

(5) Profesionālās izglītības programmas, kas nav minētas šā panta ceturtajā daļā, akreditējamas Izglītības likumā noteiktajā kārtībā.”

30. 31. pantā:

papildināt pantu ar 1.1 daļu šādā redakcijā:

“1.1 Profesionālās kvalifikācijas eksāmenu organizē valsts mērogā pēc vienotas kārtības. Atbilstoši profesionālās izglītības iestādes īstenotās izglītības programmas specifikai var noteikt citu profesionālās kvalifikācijas eksāmena norises kārtību.”;

izslēgt trešajā daļā vārdu “centralizēto”;

izslēgt ceturtās daļas 1.punktā vārdus “un pedagoģiskās”;

izteikt sesto daļu šādā redakcijā:

“(6) Izglītojamos apdrošina pret nelaimes gadījumiem mācību laikā. Ministru kabinets nosaka profesionālās kvalifikācijās, kuras apgūstot izglītojamie obligāti apdrošināmi, kā arī nosaka kritērijus un kārtību, kādā izglītības iestāde lemj par nepieciešamību apdrošināt izglītojamos, kuri apgūst citas profesionālās kvalifikācijas.”

31. Izslēgt pārejas noteikumu 4.punktu.

32. Papildināt pārejas noteikumus ar 27., 28., 29., 30., 31., 32., 33., 34. un 35. punktu šādā redakcijā:

“27. Ministru kabinets līdz 2021.gada 30.martam izstrādā un iesniedz Saeimai grozījumus Augstskolu likumā, lai to saskaņotu ar šā likuma 1.panta otrās daļas 10.punktā izdarītajiem grozījumiem, saskaņā ar kuriem jēdziens “pirmā līmeņa profesionālā augstākā izglītība (koledžas izglītība)” tiek aizstāts ar jēdzienu “īsā cikla profesionālā augstākā izglītība (koledžas izglītība)”.

28. Ministru kabinets līdz 2021.gada 30.martam izstrādā un iesniedz Saeimai grozījumus Izglītības likumā, lai to saskaņotu ar šā likuma 1.panta otrās daļas 12.punktā un 17. punktā izdarītajiem grozījumiem.

29. Šajā likumā lietotais jēdziens “īsā cikla profesionālā augstākā izglītība” atbilst citos normatīvajos aktos lietotajam jēdzienam "pirmā līmeņa profesionālā augstākā izglītība” līdz attiecīgu grozījumu izdarīšanai normatīvajos aktos, ko veic kopīgi ar kārtējiem grozījumiem.

30. Līdz attiecīgu grozījumu izdarīšanai normatīvajos aktos, profesionālās kvalifikācijas Latvijas kvalifikāciju ietvarstruktūrā atbilst šādiem citos normatīvajos aktos minētajiem profesionālās kvalifikācijas līmeņiem:

1) Latvijas kvalifikāciju ietvarstruktūras otrā līmeņa profesionālā kvalifikācija atbilst pirmajam profesionālās kvalifikācijas līmenim;

1. Latvijas kvalifikāciju ietvarstruktūras trešā līmeņa profesionālā kvalifikācija atbilst otrajam profesionālās kvalifikācijas līmenim;
2. Latvijas kvalifikāciju ietvarstruktūras ceturtā līmeņa profesionālā kvalifikācija atbilst trešajam profesionālās kvalifikācijas līmenim;
3. Latvijas kvalifikāciju ietvarstruktūras piektā līmeņa profesionālā kvalifikācija atbilst ceturtajam profesionālās kvalifikācijas līmenim;
4. Latvijas kvalifikāciju ietvarstruktūras sestā līmeņa profesionālā kvalifikācija un Latvijas kvalifikāciju ietvarstruktūras septītā līmeņa profesionālā kvalifikācija atbilst piektajam profesionālās kvalifikācijas līmenim.

31. Šā likuma 6. panta devītā daļa par Ministru kabineta noteiktas formas apliecību par profesionālās kvalifikācijas daļas apguvi un grozījumi šā likuma 7.panta 5. punktā stājas spēkā 2022. gada 1. jūnijā.

32. Šā likuma 7. panta 15.1 un 15.2 punkts stājas spēkā 2021. gada 1. jūnijā.

33. Šā likuma 29.2 pants par profesionālās izglītības programmu absolventu monitoringa datu apstrādi piemērojams no 2023. gada 1. janvāra.

34. Grozījumi šā likuma 31. panta sestajā daļā par izglītojamo apdrošināšanu pret nelaimes gadījumiem visā izglītības programmas apguves laikā stājas spēkā 2022. gada 1. janvārī.

35. Ministru kabinets:

1) līdz 2022. gada 31. maijam izdod šā likuma 7. panta 5. punktā paredzētos noteikumus;

2) līdz 2021. gada 31. maijam izdod šā likuma 7. panta 15.1, 15.2 un 31.panta sestajā daļā paredzētos noteikumu;

3) līdz 2021. gada 31. maijam izdara grozījumus Ministru kabineta 2019.gada 25. jūnija noteikumos Nr.276 “Valsts izglītības informācijas sistēmas noteikumi” atbilstoši grozījumiem šā likuma 29.2panta trešajā daļā noteiktajam.

4) līdz 2021.gada 30.martam izdara grozījumus Ministru kabineta 2017.gada 13.jūnija noteikumos Nr.322 “Noteikumi par Latvijas izglītības klasifikāciju” atbilstoši grozījumiem šā likuma 1.pantā un 5.pantā.

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa